C 152/138
LV
Eiropas Savienības Oficiālais Vēstnesis
6.4.2022.
Eiropas Ekonomikas un sociālo lietu komitejas atzinums par tematu “Priekšlikums Eiropas Parlamenta un Padomes regulai par alternatīvo degvielu infrastruktūras ieviešanu un ar ko atceļ Eiropas Parlamenta un Padomes Direktīvu 2014/94/ES” (COM(2021) 559 final – 2021/0223 (COD)) un “Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Stratēģisks izvēršanas plāns attiecībā uz papildu darbību kopumu nolūkā atbalstīt alternatīvo degvielu infrastruktūras ātru ieviešanu”” (COM(2021) 560 final) (2022/C 152/23)
Ziņotājs: John COMER
Atzinuma pieprasījums
Eiropas Savienības Padome, 30.7.2021.
Eiropas Parlaments, 13.9.2021.
Eiropas Komisija, 13.9.2021.
Juridiskais pamats
Līguma par Eiropas Savienības darbību 90., 91., 170., 171. un 304. pants
Atbildīgā specializētā nodaļa
Transporta, enerģētikas, infrastruktūras un informācijas sabiedrības specializētā nodaļa
Pieņemts specializētās nodaļas 9.11.2021. sanāksmē Pieņemts plenārsesijā
9.12.2021.
Plenārsesija Nr.
565
Balsojuma rezultāts (par/pret/atturas)
137/4/9
1.
Secinājumi un ieteikumi 1.1.
EESK atzinīgi vērtē priekšlikumu regulai par alternatīvo degvielu infrastruktūras ieviešanu.
1.2.
Šķiet, ka vairums ražotāju savos autopārvadājumos sāk dot priekšroku akumulatoru baterijas elektrotransportlī­ dzekļiem.
Strauju akumulatoru baterijas elektrotransportlīdzekļu ieviešanu kavē litija deficīts (iespējams, īslaicīgs) un tā augošā cena, kā arī ļoti vēlu uzsāktā pētniecība un efektīvāku uzglabāšanas sistēmu izstrāde.
Tomēr pašreizējās problēmas, domājams, mazināsies, turpinoties pētījumiem un attīstoties tehnoloģijām.
1.3.
Pasaulē ir lielas litija rezerves.
Apjomīgākie zināmie litija krājumi atrodas Čīlē, kam seko Austrālija un Ķīna.
Lai papildinātu patlaban ierobežoto piedāvājumu, ir jāiegulda jaunās raktuvēs.
Vides ziņā kalnrūpniecība ir problemātiska, piemēram, tai nepieciešams daudz ūdens un ir iespējams piesārņojums ar toksiskām ķīmiskām vielām, un tā bieži vien ir saistīta ar nopietnām sociālām problēmām.
EESK pauž dziļas bažas par šiem starptautiskās tirdzniecības aspektiem.
Starptautiskajiem tirdzniecības nolīgumiem un vērtības ķēdēm ir jāatbilst vides un ilgtspējīgas attīstības prasībām un jānosaka uzņēmumiem obligāti pienācīgas rūpības pienākumi (1).
Pieņemot, ka vides jautājums var atrisināt, litiju var iegūt arī Eiropas Savienībā – Portugālē.
1.4.
Ir būtiski visā ES plaši izvērst alternatīvo degvielu infrastruktūru, un ir jārada pārliecība ieguldītājiem, ka alternatīvo degvielu infrastruktūra tiks izveidota.
Publiskajām iestādēm jānodrošina, ka vajadzības gadījumā ir pieejamas alternatīvas degvielas un uzlādes stacijas, īpaši apgabalos, kuros nodrošināt šādas iekārtas vēl nav saimnieciski izdevīgi.
(1)
Skatīt atzinumus OV C 220, 9.6.2021., 118. lpp., un OV C 123, 9.4.2021., 59. lpp.